Έκθεση φωτογραφίας «Βλέμματα Αντικριστά»
2026-07-03 20:00 - 23:30 (Europe/Helsinki) | Τράπεζα Ελλάδος
Η έκθεση φωτογραφίας «Βλέμματα Αντικριστά» αποτελεί μέρος ενός κοινού φωτογραφικού έργου Ελλάδας και Τουρκίας, που γεννήθηκε μέσα από τη συνεργασία του Κέντρου Δημιουργικής Φωτογραφίας Θράκης με τον Σύλλογο Φωτογραφικής Τέχνης Αδριανούπολης.
Η ιδέα είναι απλή, σχεδόν αυτονόητη, αλλά βαθιά ουσιαστική: η μία πόλη να κοιτάξει την άλλη. Όχι μέσα από επίσημες αφηγήσεις, στερεότυπα ή τουριστικές εικόνες, αλλά μέσα από τη ζωή όπως συμβαίνει. Συνολικά, στην έκθεση θα παρουσιαστούν εξήντα φωτογραφίες, οι οποίες συνθέτουν ένα πολυφωνικό οπτικό αφήγημα για την καθημερινότητα, τους ρυθμούς και τις ανθρώπινες στιγμές της Αδριανούπολης και της Αλεξανδρούπολης. Οι Έλληνες φωτογράφοι στρέφουν τον φακό τους στην Αδριανούπολη, ενώ οι Τούρκοι φωτογράφοι φωτογραφίζουν την Αλεξανδρούπολη. Μέσα από αυτή την ανταλλαγή βλέμματος, οι δύο πόλεις παρουσιάζονται ξανά: ζωντανές, ανθρώπινες, κοντινές και ταυτόχρονα διαφορετικές. Οι φωτογραφίες δεν αναζητούν την εντύπωση, αλλά τη συνάντηση. Παρατηρούν τις λεπτομέρειες που συχνά περνούν απαρατήρητες: ένα βλέμμα στον δρόμο, μια κίνηση στην αγορά, μια στιγμή αναμονής, ένα πέρασμα, μια καθημερινή σιωπή. Η έκθεση λειτουργεί ως ένας χαμηλόφωνος αλλά ουσιαστικός διάλογος ανάμεσα σε δύο τόπους που συνδέονται ιστορικά, γεωγραφικά και ανθρώπινα.
Η φωτογραφία γίνεται εδώ γλώσσα επικοινωνίας. Ένας τρόπος να κοιτάξουμε τον «άλλο» όχι από απόσταση, αλλά με περιέργεια, σεβασμό και οικειότητα. Μέσα από το κοινό αυτό ελληνοτουρκικό έργο, οι εικόνες δημιουργούν μια γέφυρα ανάμεσα σε ανθρώπους, πόλεις και πολιτισμούς που μοιράζονται περισσότερα απ’ όσα συνήθως φαίνονται.
Συμμετέχουν οι φωτογράφοι: Χρήστος Αλεξάκης, Νίκος Ανδρεαδάκης, Χριστίνα Γκούσιου, Ηλίας Γρηγοριάδης, Νίκος Ζωάκης, Θωμάς Καπετανίδης, Δημοσθένης Καραγεωργίου, Γιώργος Κουβαλάκης, Δρακούλης Κουλαξίδης, Μιχάλης Μπολιάκης, Λάμπρος Νάκος, Κατερίνα Παπαπαναγιώτου, Ανέζα Σπανοπούλου, Ειρήνη Τσοκαταρίδου, Ahmet Gökhan Demirer, Alparslan Bolu, Çiğdem Girgin, Duygu Girgin, Elif Tuğba Oğuz Taylan, Ergin Sincar, Esma Mıhlayanlar, Esra Alp, Hasan Karakaş, Hatice Şinik, Hepşen Yetişken, Hüseyin Koşar, Mehmet Aktaş, Minnet Sofuoğlu, Munise Eren, Mustafa Korkmaz, Nagehan Gürkaynak, Özlem Demir, Özlem Yılmaz, Remziye Sivri, Selçuk Balaban, Serdar Iyiiz, Serhad Yılmaz, Serhat Yılmaz, Sevil Atar, Sinem Erem, Tuba Şenerler, Ufuk Sönmez, Yaşar Akıncı.
Η έκθεση θα παρουσιαστεί στην Αλεξανδρούπολη, από τις 27 Ιουνίου έως τις 3 Ιουλίου 2026, στο κτίριο της Πρώην Τράπεζας της Ελλάδος, στην Παραλιακή Οδό. Ώρες λειτουργίας: 20:00 – 23:30
Είσοδος Ελεύθερη!

Αντάμωμα Κήπων 2026
2026-07-03 21:30 - 23:50 | Κήποι Έβρου
Το αντάμωμα Κήπων 2026 είναι γεγονός !!!
Πάρτε μαζί σας καλή διάθεση, καλή παρέα και ελάτε στο χωριό μας !!!
Ο #Ορφέας_Κήπων σε συνεργασία με τους μοναδικούς μουσικους Νίκο Ζαπάρτα, Βαγγέλη Παπαναστασίου, Βαγγέλη Κατσουλίδη, Δημήτρη Μπουζαμάνη και Γιώργο Μπεζηριαννίδη σας υποσχόμαστε γλέντι μέχρι πρωίας !!!
Τα χορευτικά τμήματα του αδελφού συλλόγου του Τυχερού και το δικό μας μικρό χορευτικό τμήμα θα ανοίξουν την βραδιά !!! Το catering ” Το χάραμα ” μας εγγυάται πρώτης ποιότητας φαγητά – ποτά και αναψυκτικά !!!
Ενώ ο φωτογράφος μας θα απαθανατίζει καθόλη την διάρκεια της εκδήλωσης τους επισκέπτες μας !!! Σας περιμένουμε όλους !!!
Τηλέφωνο κρατήσεων : 6971620229 Βασίλης

“Άκου τη θάλασσα…….”
2026-07-05 18:30 - 20:30 | Ανάπλαση παραλιακής
Το Τμήμα Εικαστικών του Δήμου Αλεξανδρούπολης και ο Εικαστικός Σύλλογος Αλεξανδρούπολης δημιουργούν θαλασσινές εικόνες και εικαστικές συνθέσεις εμπνευσμένες από τη θάλασσα. Ομορφαίνουν για άλλη μια χρονιά τον χώρο της ανάπλασης.

«Μπλε Διαδρομές»
2026-07-05 19:00 - 23:00, 2026-07-06 19:00 - 23:00, 2026-07-07 19:00 - 23:00, 2026-07-09 19:00 - 23:00, 2026-07-10 19:00 - 23:00, 2026-07-11 19:00 - 23:00, 2026-07-12 19:00 - 23:00 | πρ. Τράπεζα της Ελλάδος ( παραλιακή Λεωφόρος Βασ. Αλεξάνδρου)
Η έκθεση ζωγραφικής «Μπλε Διαδρομές» είναι μια εικαστική περιπλάνηση στη θάλασσα, στο φως και στη διαρκή κίνηση του ορίζοντα από τον Πολιτιστικό – Εικαστικό Σύλλογο Αλεξανδρούπολης

Ναυτοπροσκοπική Έκθεση
2026-07-05 19:30 - 23:00, 2026-07-06 19:30 - 23:00, 2026-07-07 19:30 - 23:00, 2026-07-08 19:30 - 23:00, 2026-07-09 19:30 - 23:00, 2026-07-10 19:30 - 23:00, 2026-07-11 19:30 - 23:00, 2026-07-12 19:30 - 23:00 | Αποθήκη Νο1 “Γεώργιος Αλεξανδρής”, Greece
Πρότυπη ναυτοπροσκοπική κατασκήνωση, έκθεση φωτογραφίας, ναυτικών μοντέλων, προσκοπικών κειμηλίων και Μεγάλων Κατασκευών από τους Προσκόπους Αλεξανδρούπολης

Αγιασμός υδάτων
2026-07-05 20:00 - 22:00 | Απόρρητο: Εκκλησάκι Άγιου Εύπλου
Τελετουργικός αγιασμός υδάτων και ρίψη στεφάνου στη μνήμη πεσόντων ναυτικών

Πάμε Πινγκ Πονγκ!
2026-07-05 20:30 - 22:00, 2026-07-07 20:30 - 22:00, 2026-07-08 20:30 - 22:00, 2026-07-11 20:30 - 22:00 | Παραλιακή οδός-έμπροσθεν του κτιρίου της Τράπεζας της Ελλάδος
Ελάτε να γνωρίσουμε το πιο γρήγορο… παιχνίδι με σκέψη!
Δράση γνωριμίας με το Πινγκ Πονγκ για μικρούς και μεγάλους!
Σας προσκαλούμε σε μια δωρεάν εκδήλωση γνωριμίας με το πινγκ πονγκ, ένα άθλημα για όλες τις ηλικίες, που συνδυάζει ταχύτητα, ευφυΐα και στρατηγική!
Από Αθλητικό Σύλλογο Φάρος Αλεξανδρούπολης

Συναυλία έναρξης Ναυτικής Εβδομάδας!
2026-07-05 21:00 - 23:00 | Πλατεία Φάρου
Μια ξεχωριστή μουσική βραδιά με τους αγαπημένους καλλιτέχνες Δημήτρη Μπάση
και Παυλίνα Βουλγαράκη.
Σας περιμένουμε να ανοίξουμε μαζί τη φετινή Ναυτική Εβδομάδα με μουσική, συναίσθημα και καλοκαιρινή διάθεση!

Έκθεση φωτογραφίας "Απρόσμενη Συνάντηση" με φωτογράφους από την Κορέα και την Ελλάδα
2026-07-06 10:30 - 14:30, 2026-07-08 10:30 - 14:30 | Ιστορικό Μουσείο Αλεξανδρούπολης, Λ. Δημοκρατίας 335, Αλεξανδρούπολη
Τι συμβαίνει όταν άνθρωποι που γνωρίζονται για χρόνια μέσα από εικόνες, συναντιούνται για πρώτη φορά από κοντά;
Η απάντηση δίνεται στην έκθεση φωτογραφίας «Απρόσμενη Συνάντηση», που παρουσιάζει το Κέντρο Δημιουργικής Φωτογραφίας Θράκης στο Ιστορικό Μουσείο Αλεξανδρούπολης, φέρνοντας στην πόλη φωτογράφους από την Κορέα και την Ελλάδα. Πρόκειται για μια έκθεση που ξεκινά από κάτι απλό, αλλά βαθιά ανθρώπινο: τη συνάντηση.
Ένα βλέμμα, ένα ταξίδι, μια φωτογραφία, μια πρόσκληση, μια σχέση που χτίζεται σιωπηλά μέσα στον χρόνο. Γιατί κάθε ταξίδι, πριν γίνει ανάμνηση, ξεκινά από μια απρόσμενη επαφή με έναν άνθρωπο, έναν τόπο, έναν άλλο τρόπο να βλέπεις τον κόσμο. Για περισσότερα από οκτώ χρόνια, Κορεάτες και Έλληνες φωτογράφοι παρέμειναν συνδεδεμένοι μέσα από διεθνείς φωτογραφικές εκθέσεις. Μοιράστηκαν εικόνες, ιδέες, προσκλήσεις και καλλιτεχνικές διαδρομές. Κι όμως, παρά αυτή τη μακρόχρονη σχέση, η έκθεση στην Αλεξανδρούπολη σηματοδοτεί την πρώτη τους συνάντηση πρόσωπο με πρόσωπο. Μέχρι σήμερα, γνωρίζονταν μέσα από τις φωτογραφίες τους. Όμως μια φωτογραφία, όσο δυνατή κι αν είναι, αποκαλύπτει μόνο ένα κομμάτι του ανθρώπου πίσω από τον φακό. Πίσω από κάθε εικόνα υπάρχει μια ζωή γεμάτη εμπειρίες, μνήμες, πολιτισμούς, διαδρομές και προσωπικές ιστορίες. Αυτό που μοιάζει οικείο μπορεί ακόμη να κρύβει κάτι άγνωστο. Και κάπου εκεί αρχίζει η πραγματική συνάντηση.
Η «Απρόσμενη Συνάντηση» αποτυπώνει ακριβώς αυτή τη μετάβαση: από την εικόνα στην παρουσία, από την καλλιτεχνική γνωριμία στον ουσιαστικό διάλογο, από την απόσταση στη σύνδεση. Δεν είναι απλώς μια έκθεση φωτογραφίας. Είναι ένας ανοιχτός χώρος πολιτιστικής ανταλλαγής ανάμεσα στην Κορέα και την Ελλάδα. Μια πρόσκληση να δούμε πώς διαφορετικές ματιές, διαφορετικές κουλτούρες και διαφορετικές προσωπικές διαδρομές μπορούν να συναντηθούν μέσα από την κοινή γλώσσα της φωτογραφίας.
Στην έκθεση συμμετέχουν οι φωτογράφοι: Γιάννης Γκόγκος, Γιάννης Καλτσεράς, Γιάννης Μπουλταδάκης, Candy Kwon, Choi Youngkwi, Jung Okyoung, Kwak Poungyoung και Shin Eunju. Η έκθεση δεν παρουσιάζεται ως τέλος μιας διαδρομής, αλλά ως αρχή. Αρχή μιας φιλίας, ενός νέου καλλιτεχνικού διαλόγου και μελλοντικών ανταλλαγών ανάμεσα σε φωτογράφους από την Κορέα και την Ελλάδα. Μια υπενθύμιση ότι η τέχνη μπορεί να μικραίνει τις αποστάσεις, να ανοίγει συνομιλίες και να φέρνει κοντά ανθρώπους που μέχρι χθες γνωρίζονταν μόνο μέσα από τις εικόνες τους.
Χώρος: Ιστορικό Μουσείο Αλεξανδρούπολης, Λ. Δημοκρατίας 335, Αλεξανδρούπολη
Εγκαίνια: Δευτέρα 6 Ιουλίου 2026, 19:30 Διάρκεια: 6 έως 11 Ιουλίου 2026
Ωράριο λειτουργίας έκθεσης: Τρίτη έως Σάββατο, 10:30 – 14:30

“Άκου τη θάλασσα…….”
2026-07-06 18:30 - 20:30 | Ανάπλαση παραλιακής
Το Τμήμα Εικαστικών του Δήμου Αλεξανδρούπολης σε συνεργασία με τον Εικαστικό Σύλλογο, σας προσκαλεί να δημιουργήσουμε μαζί εικόνες εμπνευσμένες από τη θάλασσα
Σας περιμένουμε εκεί!

Beach Yoga- ενώνουμε την ενέργειά μας με τη φύση
2026-07-06 19:30 - 20:30 | Παραλία του Ε.Ο.Τ
Λίγο πριν τη δύση του ήλιου, χαλαρώνουμε δίπλα στο κύμα μέσα από αναζωογονητικές ασκήσεις και αναπνοές.
Ελάτε να νιώσουμε τη θαλασσινή αύρα και να απολαύσουμε το ομορφότερο ηλιοβασίλεμα σε μια ατμόσφαιρα απόλυτης ηρεμίας.
Φέρτε το στρωματάκι σας, τη θετική σας διάθεση και αφήστε τον ήχο της θάλασσας να σας ταξιδέψει!

Robo-Light & Wave με την Ρομποτεχνολογία εν Δράσει στο Σιντριβάνι του Φάρου!
2026-07-06 19:30 - 22:30 | Πλατεία Φάρου
Το Φως της Ναυτοσύνης Συναντά το Μέλλον!
Δίνουμε ραντεβού εκεί που χτυπά η καρδιά της πόλης μας: στο εμβληματικό σιντριβάνι του Φάρου Αλεξανδρούπολης, το οποίο μεταμορφώνεται σε μια high-tech, ψηφιακή «θάλασσα»! Τα παιδιά αναλαμβάνουν τον κώδικα της πλοήγησης, πιάνουν τα χειριστήρια και οδηγούν αυτόνομα ρομποτικά βαρκάκια, τιμώντας τη ναυτική τέχνη μέσα από τα μάτια της επόμενης γενιάς. Παράλληλα, στο φουτουριστικό μας 3D Printing Lab, οι μικροί δημιουργοί εκτυπώνουν ζωντανά τρισδιάστατες μικρογραφίες του Φάρου μας, ως ένα χειροπιαστό μήνυμα φωτός, τεχνολογίας και προόδου. Η Ναυτική Εβδομάδα αναβαθμίζεται στο μέλλον — μην το χάσετε!
Διοργανωτές : ΡΟΜΠΟΤΕΧΝΟΛΟΓΙΑ ΕΝ ΔΡΑΣΕΙ
Υπεύθυνοι : Ρίγγα Ελευθερία – Γούδας Τηλέμαχος
Ημερομηνία 6-7-2026 Ώρα 19:30-22:30
Δράση ελεύθερη για όλους!

«Ο γάμος του Μπαρμπαγιώργου στο λιμάνι»
2026-07-06 20:00 - 22:00 | Απόρρητο: Εκκλησάκι Άγιου Εύπλου
Ο γέρο Σαμπαναγάς, ο πιο πλούσιος της Αλεξανδρούπολης, θέλει να παντρέψει την κόρη του.
Ο γάμος θα γίνει στο λιμάνι της πόλης. Οι υποψήφιοι γαμπροί είναι πολλοί, όμως η κόρη του δε θέλει κανέναν.
Τα πράγματα μπλέκουν όταν ο Μπαρμπαγιώργος δε δέχεται την απόρριψη και αποφασίζει να την παντρευτεί με το ζόρι.
Πώς θα ξεφύγει η κοπέλα από τον έρωτα του επίμονου Μπαρμπαγιώργου; Τη λύση έρχεται για να δώσει ο Καραγκιόζης. Με ποιον τρόπο; Αποφασίζει να μασκαρευτεί…

Παρουσίαση εργασιών των Γυμνασίων της πόλης με θέμα τη θάλασσα!
2026-07-06 20:30 - 22:00, 2026-07-07 20:30 - 22:00 | Νεώσοικος
Παρουσίαση εργασιών των Γυμνασίων της πόλης με θέμα τη θάλασσα, στην παραλία έμπροσθεν του Νεώσοικου από τους Προσκόπους Αλεξανδρούπολης

Τα κορίτσια της Αλεξ/πολης χορεύουν με τις Cheerleaders του ΔΡΟΜΕΑ
2026-07-06 21:00 - 22:00 | Παραλιακή οδός-έμπροσθεν του κτιρίου του Νομαρχείου
Τα κορίτσια της Αλεξ/πολης χορεύουν με τις Cheerleaders του ΔΡΟΜΕΑ
Διαγωνισμός ταχύτητας παιδιών 30μ από τον ΔΡΟΜΕΑΣ ΘΡΑΚΗΣ

Ρυθμική Γυμναστική!
2026-07-06 21:00 - 22:00, 2026-07-09 21:00 - 22:00 | Παραλιακή οδός-έμπροσθεν του κτιρίου της Τράπεζας της Ελλάδος
Ο Μ.ΓΣ ΕΘΝΙΚΟΣ ΑΛΕΞΑΝΔΡΟΥΠΟΛΗΣ σας προσκαλεί να γνωρίσετε το
άθλημα της ρυθμικής γυμναστικής. Ελάτε να ανακαλύψετε την ομορφιά και τη χάρη
του αθλήματος.

Συναυλία Δημοτικού Ωδείου Αλεξανδρούπολης
2026-07-06 21:00 - 22:30 | Πλατεία Φάρου
Το Τμήμα Μοντέρνας Μουσικής του Δημοτικού Ωδείου Αλεξανδρούπολης, μέσα από σύγχρονους ήχους και αγαπημένες μελωδίες του ελληνικού και ξένου ρεπερτορίου, παρουσιάζει μια συναυλία γεμάτη ενέργεια, δημιουργικότητα και μουσική έκφραση.
Καλλιτεχνική επιμέλεια: Αργύρης Δεβετζής.

Πρόγραμμα δράσεων για παιδιά!
2026-07-07 20:00 - 23:00, 2026-07-08 20:00 - 23:00, 2026-07-09 20:00 - 23:00, 2026-07-10 20:00 - 23:00, 2026-07-11 20:00 - 23:00 | Ανάπλαση παραλιακής
7 Ιουλίου | 20.00-23.00
Μουσικοκινητικά με μασκότ Face painting Μπαλονοκατασκευές Bubble show
8 Ιουλίου | 20.00-23.00
Μουσικοκινητικά JUST DANCE Θεατρική διαδραστική παράσταση από ηθοποιούς με γοργόνες και πειρατές. Θα βοηθήσετε να σώσουμε το βυθό από τη ρύπανση? Τραγούδι + χορός Ομαδικά παιχνίδια αθλοπαιδιές δοκιμασίες survivor
9 Ιουλίου | 20.00-23.00
Video booth 360 με άμεση αποστολή των video ψηφιακά Ελάτε να ξεσαλώσουμε και να δημιουργήσουμε όμορφα αναμνηστικά video μεταμορφώνοντας τους εαυτούς μας
10 Ιουλίου | 20.00-23.00
Μουσικοκινητικά JUST DANCE Θεατρική διαδραστική παράσταση από ηθοποιούς με ναύτες. Θα μας βοηθήσετε να λύσουμε το μυστήριο? Ομαδικά παιχνίδια και αθλοπαιδιές Messy play και παιχνίδια νερού
11 Ιουλίου | 20.00-23.00
Παιδικό Φεστιβάλ Δημιουργικής Απασχόλησης
Δημιουργικό εργαστήρι καλοκαιρινών κατασκευών- χειροτεχνιών απελευθερώνοντας το καλλιτεχνικό μας πνεύμα
Μουσικοκινητικά δρώμενα και παιχνίδια με Καλοκαιρινή διάθεση
Συναρπαστικό video booth 360 για μικρούς και μεγάλους με αξεσουάρ
ΣΑΣ ΠΕΡΙΜΕΝΟΥΜΕ ΟΛΟΥΣ!!!

Βραδιά Λαϊκών-Λαϊκορεμπέτικων Χορών- Μικρά Ασία
2026-07-07 21:00 - 23:00 | Πλατεία Φάρου
Παρουσίαση παραδοσιακών και λαϊκών-λαϊκορεμπέτικων χορών, με ζεϊμπέκικο, χασάπικο και άλλα αγαπημένα χορευτικά δρώμενα, με τη συμμετοχή του χοροδιδασκάλου Άρη Ρίνη από το Σύλλογο ΠΕΣΤΑ, τη σχολή ζεϊμπέκικου Δημήτρης Σαραφίδης, τα τμήματα Ζεϊμπέκικου και Χασάπικου της σχολής χορού Tango Norte και τον Πολιτιστικό Σύλλογο Πυθιωτών Δήμου Αλεξανδρούπολης με χοροδιδάσκαλο τον Σταύρο Πεϊχαμπέρη.
Μια βραδιά αφιερωμένη στην ελληνική λαϊκή χορευτική παράδοση, γεμάτη κέφι, ρυθμό και πολιτισμό.
Μετά την ολοκλήρωση της παρουσίασης, το κοινό θα έχει τη δυνατότητα να συμμετάσχει ενεργά και να χορέψει μαζί με τους χορευτές.

Η ΤΕΛΕΤΗ
2026-07-07 21:30 - 23:00 | Θέατρο Αλτιναλμάζη
Θεατρική παράσταση, κωμωδία!

«Μπλε Διαδρομές»
2026-07-08 19:00 - 23:00 | πρ. Τράπεζα της Ελλάδος ( παραλιακή Λεωφόρος Βασ. Αλεξάνδρου)
Η έκθεση ζωγραφικής «Μπλε Διαδρομές» είναι μια εικαστική περιπλάνηση στη θάλασσα, στο φως και στη διαρκή κίνηση του ορίζοντα από τον Πολιτιστικό – Εικαστικό Σύλλογο Αλεξανδρούπολης.

Beach Yoga- ενώνουμε την ενέργειά μας με τη φύση
2026-07-08 19:30 - 20:30, 2026-07-11 19:30 - 20:30 | Παραλία του Ε.Ο.Τ
Λίγο πριν τη δύση του ήλιου, χαλαρώνουμε δίπλα στο κύμα μέσα από αναζωογονητικές ασκήσεις και αναπνοές.Ελάτε να νιώσουμε τη θαλασσινή αύρα και να απολαύσουμε το ομορφότερο ηλιοβασίλεμα σε μια ατμόσφαιρα απόλυτης ηρεμίας.
Φέρτε το στρωματάκι σας, τη θετική σας διάθεση και αφήστε τον ήχο της θάλασσας να σας ταξιδέψει!

«Ταξίδι στον Αθλητισμό – Διασκεδάζω με τους Κυκλώπες»
2026-07-08 19:30 - 23:30 | Παραλιακή οδός -έμπροσθεν του κτιρίου του Νομαρχείου
Ο Α.Σ. Κύκλωπες Αλεξανδρούπολης διοργανώνει ένα διαδραστικό αθλητικό φεστιβάλ αφιερωμένο στη χειροσφαίριση (handball).
Οι επισκέπτες θα έχουν τη δυνατότητα να συμμετάσχουν σε μια γιορτή αθλητισμού, ψυχαγωγίας και δημιουργικής συμμετοχής για όλη την οικογένεια. Μια ξεχωριστή εμπειρία γεμάτη κίνηση, χαμόγελα και αθλητικό πνεύμα.

Κωπηλασία με τη δεκάκωπη λέμβο «Ολυμπιάδα»
2026-07-08 20:30 - 21:30 | Λιμάνι Αλεξανδρούπολης
Πραγματοποίηση κωπηλασίας μέσα στο παλαιό λιμάνι της πόλης με τη δεκάκωπη λέμβο «Ολυμπιάδα» από τους Προσκόπους Αλεξανδρούπολης

Έντεχνη - Παραδοσιακή - Κρητική μουσική με το συγκρότημα ΤΕLIAA
2026-07-08 21:00 - 23:00 | Πλατεία Φάρου
Γιώργος Τζινλής λαούτο – φωνή,
Αποστόλης Τσικάριας κιθάρα – φωνή και
Γιώργος Τσικάριας μπουζούκι – φωνή

Ματωμένος γάμος
2026-07-08 21:15 - 23:00 | Θέατρο Αλτιναλμάζη
*50 ΧΡΟΝΙΑ ΘΕΣΣΑΛΙΚΟ ΘΕΑΤΡΟ* ΚΑΛΟΚΑΙΡΙΝΗ ΣΚΗΝΗ 2026 «Ματωμένος γάμος» του F.G. Lorka σε σκηνοθεσία Κώστα Τσιάνου 1, 2, 3 Ιουλίου στις 21:15 στο Β αρχαίο θέατρο Λάρισας & Περιοδεία Το Θεσσαλικό Θέατρο παρουσιάζει το αριστούργημα του Federico García Lorca «Ματωμένος Γάμος», σε μια χρονιά συμβολική, όπου τα 50 χρόνια του Θεάτρου συμπίπτουν με τα 90 χρόνια από τον θάνατο του δημιουργού.
Τη σκηνοθεσία υπογράφει ο Κώστας Τσιάνος, τα σκηνικά και τα κοστούμια ο Γιώργος Ζιάκας, και τη μουσική συνθέτει ο Διονύσης Τσακνής. Μια παράσταση που συνδέει την ιστορική διαδρομή του Θεσσαλικού Θεάτρου με τη διαχρονική δύναμη της σύγχρονης τραγωδίας μέσα από την έρευνα και την σκηνοθετική ματιά του Κώστα Τσιάνου. Το έργο: Ο «Ματωμένος Γάμος» του Federico García Lorca, εμπνευσμένος από πραγματικό έγκλημα πάθους στην ισπανική ύπαιθρο, πραγματεύεται τον απαγορευμένο έρωτα, την τιμή των οικογενειών, τον γάμο, το χρήμα, την ιδιοκτησία που οδηγεί σε βεντέτα, τη μοίρα και την κοινωνική καταπίεση των γυναικών, σε έναν κόσμο αυστηρών κανόνων, όπου το πάθος συγκρούεται αμείλικτα με το καθήκον και την παράδοση. Είναι μια σύγχρονη τραγωδία με έντονο λυρικό και συμβολικό χαρακτήρα. Στο έργο συνυπάρχουν διαλογικά και χορικά μέρη και αναδεικτνύει το υπερφυσικό στοιχείο (Σελήνη, Θάνατος, Φύση) ως καταλύτης της τραγικής κορύφωσης. Οι λαϊκές παραδόσεις και ο μύθος συγκροτούν τον πυρήνα του δράματος, ο οποίος συνομιλεί άμεσα με την αρχαιοελληνική τραγωδία που ερευνά ο Κώστας Τσιάνος. Η υπόθεση: Σε μια κλειστή αγροτική κοινωνία, ένας γάμος ετοιμάζεται να ενώσει δύο οικογένειες. Η Νύφη υπακούει στις κοινωνικές επιταγές, ενώ μέσα της επιμένει ένας απαγορευμένος έρωτας.
Η επιστροφή του Λεονάρντο, παντρεμένου και δεμένου με μια παλιά βεντέτα, οδηγεί στην ανατροπή. Την ημέρα του γάμου, το πάθος υπερισχύει του καθήκοντος και πυροδοτεί μια αλυσίδα εκδίκησης. Η φυγή τους πυροδοτεί την καταδίωξη. Ο Γαμπρός, παγιδευμένος στον κώδικα τιμής και στις κοινωνικές επιταγές που τον περιβάλλουν, ακολουθεί τον δρόμο της εκδίκησης.
Ο «Ματωμένος Γάμος» αφηγείται την αδυναμία του ανθρώπου να ξεφύγει από τη μοίρα του στο όνομα του έρωτα. Ταυτότητα παράστασης: Μετάφραση: Ερρίκος Μπελιές, Κώστας Τσιάνος Σκηνοθεσία- στίχοι τραγουδιών: Κώστας Τσιάνος Σκηνικά & κοστούμια: Γιώργος Ζιάκας Μουσική: Διονύσης Τσακνής Μουσική διδασκαλία: Μαργαρίτα Παπαδημητρίου Φωτισμοί: Μελίνα Μάσχα Βοηθός σκηνοθέτη : Ασημίνα Σοφία Χριστοπούλου Διανομή με σειρά εμφάνισης: Χάρος (σαν ζητιάνα) – γειτόνισσα – Πεθερά Λεονάρντο: Αγγελική Λεμονή Μάνα: Ντίνα Αβαγιανού Γαμπρός: Αστέρης Κρικώνης Γυναίκα: Χριστίνα Βράκα Λεονάρντο: Άγγελος Ανδριόπουλος Κοπέλες: Αναστασία Βαγενά, Στεφανία Καραγιάννη, Δήμητρα Καραγιώργου Βάγια: Νίκη Παλληκαράκη Πατέρας Νίκος Αρβανίτης Νύφη: Τζένη Καζάκου Νέοι: Γιώργος Βούντας, Δημήτρης Όντος, Παντελής Ψακίδης Φεγγάρι: Δημήτρης Όντος Οργάνωση παραγωγής: Ειρήνη Γκότση Τεχνικός Προϊστάμενος: Νίκος Γεωργάκης Υπεύθυνη βεστιαρίου: Νικολέτα Καΐση Κατασκευή κοστουμιών: Σόφη Μπάγκα Ατελιέ, Χαρούλα Μποσδόχα Κατασκευή μάσκας: Τίνα Παραλή Κατασκευή σκηνικού: Νίκος Ανδριανόπουλος, Παναγιώτης Καραχάλιος, Ανέστης Συμεωνίδης Ηλεκτρολόγος – φωτιστής: Γιώργος Γκόλαντας, Νίκος Φονιαδάκης Οργάνωση περιοδείας: Σάκης Μανάφης Υπεύθυνος επικοινωνίας: Άρης Ασπρούλης Για τη μουσική του έργου στην πρώτη παράσταση του 2008 έπαιξαν οι μουσικοί: Γιάννης Σπάθας (κιθάρες), Θύμιος Παπαδόπουλος (κλαρίνο), Μιχάλης Τζουγανάκης (λαούτο), Ανδρέας Κατσιγιάννης (σαντούρι), Αντώνης Σταυρόπουλος (μπάσο), Γιώργος Σκορδαλός (λύρα), Ανδρέας Σίκης (νέι, ντουντούκ, γκάιντα, νταούλι) Ηχογράφηση, Μίξη: Ηλίας Λάκκας, Studio Odeon, Ηχητική επεξεργασία – μίξη 2ης παράστασης του 2026 : Δημήτρης Μπέλλος studio Decibel Ηχογράφηση φωνών: Γιάννης Σκαρδάμης, Studio DNA LAB Σχεδιασμός αφίσας: Γιάννης Πέτρου Φωτογράφιση προώθησης: Αντώνης Γραβάνης
Περιοδεία: – 1,2& 3 Ιουλίου στις 21:15, Β αρχαίο Θέατρο Λάρισας –
8 Ιουλίου στις 21:15, Θέατρο Αλτιναλμάζη στην Αλεξανδρούπολη
– 9 Ιουλίου στις 21:15, Θερινό Δημοτικό Θέατρο Ξάνθης – 10 Ιουλίου στις 21:15, Θερινό Δημοτικό Θέατρο Κομοτηνής – 11 Ιουλίου στις 21:15, Θέατρο Λόφου Κιλκίς – 15 Ιουλίου στις 21:15, Θέατρο «Ορέστης Μακρής» Χαλκίδα – 18 Ιουλίου στις 21:15, Αρχαίο Θέατρο Φιλίππων Καβάλα – 25 Ιουλίου στις 21:15, Ανοιχτό Θέατρο Καβασίλων – 26 Ιουλίου στις 21:15, Υπαίθριο Θέατρο «Γεώργιος Παππάς» – 27 Ιουλίου στις 21;15, Δημοτικό Θερινό Θέατρο της Πάτρας – 29 Ιουλίου στις 21:15, Ανοιχτό Θέατρο «Λατόμι» Τύρναβος – 30 Ιουλίου στις 21:15, «Θέατρο Τεμπών» στο Ομόλιο – 2 Αυγούστου στις 21:15, Ανοιχτό Θέατρο Ελασσόνας – 24 Αυγούστου στις 21:00, Υπαίθριο θέατρο ΕΗΜ – Φρόντζου, Ιωάννινα – 25 Αυγούστου στις 21:00, Υπαίθριο Θέατρο Ηγουμενίτσας Μιχάλης Γκανάς – Ηγουμενίτσα – 27 Αυγούστου στις 21:00, Ανοιχτό Θέατρο Συκεών «Μάνος Κατράκης» – 29 Αυγούστου στις 21:00, «Θέατρο Χοροστάσι» Κρανιά – 31 Αυγούστου στις 21:00, Ανοιχτό Θέατρο Φρουρίου Τρικάλων – 2 Σεπτεμβρίου στις 21:00, Θέατρο Κήπου Θεσσαλονίκη – 4 Σεπτεμβρίου στις 21:00, Ανοιχτό Δημοτικό Θέατρο «Μελίνα» Βόλος – 5 Σεπτεμβρίου στις 21:00, Θερινό Δημοτικό Θέατρο Λαμίας Παραστάσεις στην Αθήνα – Τρίτη 14 Ιουλίου στις 21:15, Βεάκειο Θέατρο Πειραιά – Πέμπτη 16 Ιουλίου στις 21:15, Κηποθέατρο Δήμου Παπάγου – Κυριακή 6 Σεπτεμβρίου στις 21:00, Θέατρο Βράχων – Δευτέρα 7 Σεπτεμβρίου στις 21:00, Δημοτικό Αμφιθέατρο «Μίκης Θεοδωράκης», Αχαρνές – Τετάρτη 9 Σεπτεμβρίου στις 21:00, Θέατρο «Θανάσης Βέγγος», Κορυδαλλός, Αττική – Παρασκευή 11 Σεπτεμβρίου στις 21:00, Θέατρο Άλσους Ηλιούπολης «Δημήτρης Κιντής» – Σάββατο 12 Σεπτεμβρίου στις 21:00 στο Άλσος Νέας Σμύρνης – Κυριακή 13 Σεπτεμβρίου στις 21:00, Θέατρο Πέτρας Εισιτήρια more.com https://www.more.com/gr-el/tickets/theater/matomenos-gamos-1/ Τιμές εισιτηρίων: γενική είσοδος 18€, προπώληση 15€, μειωμένο 12€ (ΑΜΕΑ, ανέργων, πολυτέκνων, τριτέκνων, άνω των 65, μαθητικό, φοιτητικό, ομαδικό άνω των οχτώ ατόμων) Πληροφορίες: Τηλ. 2410-621209, 2410-533417 & 6980493082

«Όταν οι φωνές ενώνονται, η παράδοση γίνεται τραγούδι»
2026-07-09 20:00 - 21:30 | Πλατεία Φάρου
Μια ξεχωριστή βραδιά με παραδοσιακό και σύγχρονο τραγούδι, με τη συμμετοχή της Χορωδίας «Τροβαδούροι» του Εθνικού Αλεξανδρούπολης, του Συλλόγου Ιστορικής Μνήμης και Μουσικής Παράδοσης «Φωνές της Θράκης», και του Χορευτικού Ομίλου Αλεξανδρούπολης.

Προβολή παιδικής ταινίας!
2026-07-09 20:30 - 22:00 | Νεώσοικος
Προβολή παιδικής ταινίας στην ταράτσα του Νεώσοικου από τους Προσκόπους Αλεξανδρούπολης

Προβολή ταινίας με θέμα τη ναυτοσύνη και τη θάλασσα!
2026-07-10 20:30 - 22:00 | Νεώσοικος
Προβολή ταινίας με θέμα τη ναυτοσύνη και τη θάλασσα στην ταράτσα του Νεώσοικου από τους Προσκόπους Αλεξανδρούπολης

Στης Σαμοθράκης τους ανέμους
2026-07-10 21:00 - 23:30 | Πλατεία Φάρου
Γεύσεις, μουσικές και χοροί από το νησί των Μεγάλων Θεών
Ο Σύλλογος Σαμοθρακιτών Νομού Έβρου ”Η Νίκη της Σαμοθράκης” σας προσκαλεί σε ένα ξεχωριστό ταξίδι γνωριμίας με την παράδοση του νησιού των Μεγάλων Θεών, στο πλαίσιο των εκδηλώσεων της Ναυτικής Εβδομάδας Αλεξανδρούπολης.
Αυθεντικές σαμοθρακίτικες γεύσεις, παραδοσιακοί χοροί και ζωντανή μουσική θα μας μεταφέρουν στην καρδιά της Σαμοθράκης, εκεί όπου η ιστορία, η φιλοξενία και ο πολιτισμός συναντούν το Αιγαίο.
Σας περιμένουμε να μοιραστούμε μαζί μια βραδιά γεμάτη αρώματα και ήχους από τον μοναδικό τόπο της Σαμοθράκης.

30ο ΠΑΝΕΛΛΗΝΙΟ ΦΕΣΤΙΒΑΛ ΠΑΡΑΔΟΣΙΑΚΩΝ ΧΟΡΩΝ ΚΑΙ ΤΡΑΓΟΥΔΙΩΝ 2026
2026-07-10 21:30 - 23:30, 2026-07-11 10:30 - 23:30, 2026-07-12 10:30 - 23:30 | ΑΝΘΕΙΑ – ΕΞΕΔΡΑ ΕΚΔΗΛΩΣΕΩΝ
Το Πανελλήνιο Φεστιβάλ Παραδοσιακών Χορών και Τραγουδιών διοργανώθηκε για πρώτη φορά το μακρινό 1995.
Πραγματοποιείται για ένα τριήμερο το πρώτο δεκαπενθήμερο εκάστου Ιουλίου, και σαν κύριο θέμα του έχει την επί σκηνής παρουσία τραγουδιών, χορών, τα ηθών και τα εθίμων της πατρίδας μας.
Αποτελεί ένα θεσμό Πανελλήνιας εμβέλειας που ξεπερνά τα στενά όρια του Έβρου και της Θράκης .
Αποτελεί επίσης δείγμα της πολιτιστικής και τουριστικής προσφοράς του Συλλόγου στην περιοχή.
Ελεύθερη Είσοδος

Εθελοντική Αιμοδοσία
2026-07-11 08:30 - 13:30 | Νομαρχείο, Αλεξανδρούπολη
Ο Σύλλογος Εθελοντών Αιμοδοτών Αλεξανδρούπολης, σε συνεργασία με τον Δήμο, διοργανώνει εθελοντική αιμοδοσία στο πλαίσιο των εκδηλώσεων της Ναυτικής Εβδομάδας.
Με μια απλή πράξη προσφοράς μπορούμε να χαρίσουμε ελπίδα και ζωή σε συνανθρώπους μας που έχουν ανάγκη.
Σας καλούμε να στηρίξετε αυτή τη σημαντική δράση κοινωνικής αλληλεγγύης και εθελοντισμού.

Η κίνησή σου μετράει! Ελάτε να γνωρίσετε τον συναρπαστικό κόσμο του σκακιού!
2026-07-11 20:00 - 22:00 | Παραλιακή οδός -έμπροσθεν του κτιρίου του Νομαρχείου
Ζήστε από κοντά τη μοναδική εμπειρία ενός αγώνα σιμουλτανέ με τους πρωταθλητές του Σκακιστικού Τμήματος Εθνικού Αλεξανδρούπολης!
Το σκάκι είναι για όλους, μικρούς, μεγάλους, αρχάριους και έμπειρους.

«Μαζί στον ίδιο ρυθμό»
2026-07-11 21:00 - 23:00 | Πλατεία Φάρου
Ένα μουσικό ταξίδι από τις Στρατιωτικές Μουσικές της Ανωτάτης Στρατιωτικής Διοίκησης Θράκης, με τη συμμετοχή της συνθέτη και σολίστ ακορντεόν κας Ζωής Τηγανούρια

Κινηματογραφική Προβολή – Rental Family
2026-07-11 22:30 - 23:30 | θεατράκι της Εκκλησίας του Αγίου Εύπλου
Μια συγκινητική και βαθιά ανθρώπινη ταινία για την ανάγκη του ανθρώπου να ανήκει κάπου, τη δύναμη των ανθρώπινων σχέσεων και τις δεύτερες ευκαιρίες. Μια ξεχωριστή κινηματογραφική εμπειρία δίπλα στη θάλασσα, μαζί με την MDM Cinema-Κινητός Κινηματογράφος.

Δωρεάν μαθήματα ιστιοπλοΐας για παιδιά ηλικίας από 7 έως 13 ετών
2026-07-12 10:00 - 12:00 | Λιμάνι , στις εγκαταστάσεις του ΝΟΑ
Ο Ναυταθλητικός Όμιλος Αλεξανδρούπολης προσκαλεί όλα τα παιδιά ηλικίας 7 έως 13 ετών να γνωρίσουν τον μαγευτικό κόσμο της ιστιοπλοΐας με σκάφη τύπου Optimist!
Μη ξεχάσεις να έχεις μαζί σου καπέλο, αντηλιακό και ενα μπουκαλάκι νερό !
Χάραξε την δική σου πορεία με την δύναμη του αέρα !

Βραβεύσεις μαθητών/τριών - αθλητών/τριών
2026-07-12 20:00 - 21:30 | Πλατεία Φάρου
Βραβεύσεις μαθητών/τριών – αθλητών/τριών που διακρίθηκαν τη χρονιά 2025-2026 από το Δήμαρχο Αλεξανδρούπολης κ. Ιωάννη Ζαμπούκη

Συναυλία τελετής λήξης Ναυτικής Εβδομάδας!
2026-07-12 21:30 - 23:30 | Πλατεία Φάρου
Συναυλία τελετής λήξης Ναυτικής Εβδομάδας 2026 με την Κλαυδία

Ο ΤΕΛΕΙΟΣ ΦΟΝΟΣ
2026-07-13 21:00 - 22:30 | Θέατρο Αλτιναλμάζη
«Ο Τέλειος Φόνος»
Βασισμένο στο θρυλικό “Dial M for Murder” του Frederick Knott, την παγκόσμια κινηματογραφική επιτυχία που σκηνοθέτησε ο Άλφρεντ Χίτσκοκ. Το αριστοτεχνικό αστυνομικό θρίλερ του Φρέντερικ Νοτ, «Ο Τέλειος Φόνος», που έγινε παγκοσμίως γνωστό μέσα από τη θρυλική κινηματογραφική μεταφορά του Άλφρεντ Χίτσκοκ «Dial M for Murder», μετά τη θερμή ανταπόκριση του αθηναϊκού κοινού, παρουσιάζεται τη Δευτέρα 13 Ιουλίου και ώρα 21:00 στο Θέατρο Αλτιναλμάζη της Αλεξανδρούπολης, σε σκηνοθεσία Γιώργου Φρατζεσκάκη.
Ένα έργο γεμάτο αγωνία, ανατροπές και λεπτή ψυχολογική ένταση, όπου τίποτα δεν είναι όπως φαίνεται. Ο Τόνι Γουέντις, πρώην πρωταθλητής του τένις, ανακαλύπτει ότι η σύζυγός του, Μάργκο, τον απατά με τον Μαρκ Χάλιντεϊ, συγγραφέα αστυνομικών μυθιστορημάτων. Ο Γουέντις αποφασίζει να ξεφορτωθεί τη σύζυγό του για να κληρονομήσει την περιουσία της και, προκειμένου να μην κινήσει τις υποψίες της αστυνομίας, αναθέτει τη δολοφονία της στον Τσαρλς Σουάν – ένα παλιό γνωστό του με βεβαρημένο παρελθόν. Με όπλα τον εκβιασμό και οικονομική αποζημίωση, ο Γουέντις αναγκάζει τον Σουάν να σκοτώσει τη γυναίκα του, σχεδιάζοντας έτσι το τέλειο έγκλημα.
ΣΥΝΤΕΛΕΣΤΕΣ Απόδοση – Σκηνοθεσία: Γιώργος Φρατζεσκάκης Σκηνικό – Κοστούμια: Σάββας Πασχαλίδης Φωτισμοί: Θανάσης Ρουμελιώτης Μουσική επιμέλεια: Joniman Βοηθός σκηνοθέτη: Καίτη Αυγουστάκη Φωτογραφίες: Γιώργος Κρίκος Επικοινωνία: Μαρίκα Αρβανιτοπούλου | Art Ensemble Artwork: Μαρίνα Λυσιμάχου Παραγωγή: ELIART | Γιάννης Ρουμελιώτης Παίζουν οι: Θάνος Καληώρας, Αλεξάνδρα Ούστα, Γιώργος Φρατζεσκάκης, Χρήστος Μάντακας, Παναγιώτης Κατσίκης
ΠΛΗΡΟΦΟΡΙΕΣ ΠΑΡΑΣΤΑΣΗΣ Θέατρο Αλτιναλμάζη
Δευτέρα 13 Ιουλίου 2026, ώρα 21:00 Διάρκεια: 90 λεπτά ΠΡΟΠΩΛΗΣΗ: Βιβλιοπωλείο Βαταμίδης & more.com Εισιτήρια: 21€ (γενική είσοδος), 18€ (φοιτητές, άνεργοι, ΑΜΕΑ, πολύτεκνοι, άνω των 65), Για γκρουπ άνω των 15 ατόμων 15€

Μπρατιμια
2026-07-19 21:00 - 23:30 | Γήπεδο Καππαδοκίας
Μουσική εκδήλωση με το συγκρότημα Μπρατιμια

Χρήστος Θηβαίος και Παναγιώτης Μάργαρης "2"
2026-07-26 21:00 - 23:00 | Θέατρο Αλτιναλμάζη
Κυριακή 26 Ιουλίου στις 21:00 Ανοιχτό Θέατρο Αλτιναλμάζη Αλεξανδρούπολη
Τηλέφωνο : 2551026627
Ώρα έναρξης: 21:00
ΕΙΣΙΤΗΡΙΑ
Προπώληση: 20 ευρώ
Ταμείο: 25 ευρώ
Μειωμένο (φοιτητικό/ΑμεΑ/παιδικό μέχρι 12 ετών/Σπουδαστές Ωδείων): 15 ευρώ
ΣΗΜΕΙΩΣΗ: τα μειωμένα εισιτήρια διατίθενται ηλεκτρονικά μέσω της more.com και την ημέρα της παράστασης στο ταμείο του χώρου, με την επίδειξη των σχετικών εγγράφων.
ΠΡΟΠΩΛΗΣΗ 1) Βιβλιοπωλείο Βαταμίδη ( Λεωφ. Δημοκρατίας 230 τηλ. 2551025446) 2) Βιβλιοπωλείο Κόσμος Βιβλίου ( Καβύρη 50 τηλ. 2551028007) 3) Ηλεκτρονικά more.com
Παραγωγή : Guitar Galaxy Productions ΜΟΝ ΙΚΕ
ΗΛΕΚΤΡΟΝΙΚΗ ΠΡΟΠΩΛΗΣΗ: https://www.more.com/gr-el/tickets/music/thibaios-margaris-aleksandroupoli/?evId=910851

Η ΠΑΡΕΑ ΤΟΥ ΜΙΚΥ ΚΑΙ ΤΟ ΤΡΑΓΟΥΔΙ ΤΗΣ ΧΑΡΑΣ
2026-07-28 21:00 - 23:00 | Θέατρο Αλτιναλμάζη
Η Παιδική Σκηνή της Γιώτας Τζουάνη , μετά τις SOLD OUT ΠΑΡΑΣΤΑΣΕΙΣ στο Θέατρο Αυλαία στον Πειραιά και την ενθουσιώδη ανταπόκριση μικρών και μεγάλων ετοιμάζει βαλίτσες και ξεκινά να κάνει ΜΕΓΑΛΗ ΠΕΡΙΟΔΕΙΑ ΣΕ ΟΛΗ ΤΗΝ ΕΛΛΑΔΑ ΜΕ ΣΤΟΛΕΣ ΜΑΣΚΟΤ –ΜΟΥΣΙΚΗ-ΧΟΡΟ-ΔΡΑΣΗ-ΣΥΜΜΕΤΟΧΗ ΠΑΙΔΙΩΝ μια μεγάλη παιδική θεατρική παραγωγή “ Η Παρέα του ΜΙΚΥ και το Τραγούδι της Χαράς “ σε κείμενο και σκηνοθεσία Γιώτας Τζουάνη.
Στην μοναδική αυτή περιπέτεια ,θα συναντήσετε τους ήρωες ΜΙΚΥ , ΜΙΝΙ , ΝΤΟΝΑΛΝΤ , ΝΤΑΙΖΗ , ΓΚΟΥΦΥ , τον παιχνιδιάρη ΣΚΙΟΥΡΟ και φυσικά τον ΚΑΚΟ ΛΥΚΟ που πάντα σκαρφίζεται σκανταλιές… Η μεγάλη Παιδική Επιτυχία της Χρονιάς , ξεκινά το Ταξίδι της , σε κάθε γωνιά της Ελλάδας ! Ετοιμάζεται να γεμίσει Θέατρα , Πλατείες και Φεστιβάλ σε όλη την Χώρα , με Φως, Μουσική και Παιδικά Χαμόγελα !
Η αγαπημένη Παράσταση που μάγεψε το κοινό με το κέφι , την ζωντάνια , την μουσική και τα Διαδραστικά της στοιχεία , ταξιδεύει από πόλη σε πόλη , για να συναντήσει παιδιά και οικογένειες σε κάθε γωνιά της χώρας Η Παράσταση κορυφώνεται με την μεγάλη Συναυλία του ‘ Τραγουδιού της Χαράς ‘ όπου η σκηνή και η πλατεία γίνονται ένα ! Μικροί και Μεγάλοι Θεατές συμμετέχουν ενεργά , χορεύουν και τραγουδούν όλοι μαζί, δημιουργώντας μια Μοναδική Θεατρική Γιορτή. Με τις φωτιζόμενες ράβδους, να γεμίζουν την αίθουσα με φως και χρώματα , το κοινό γίνεται μέρος ενός εντυπωσιακού Φινάλε γεμάτου Ενέργεια , Μουσική και Χαρά.
Η Γιώτα Τζουάνη και οι συνεργάτες της , δημιουργούν μια πολύχρωμη θεατρική εμπειρία που ξεφεύγει από τα συνηθισμένα . Οι μικροί Θεατές δεν είναι απλώς θεατές αλλά γίνονται μέρος της Δράσης , βοηθούν τους ήρωες και ανακαλύπτουν πως η χαρά μεγαλώνει όταν την μοιραζόμαστε. Με εντυπωσιακά κουστούμια , αγαπημένους χαρακτήρες , χορό , τραγούδι και πολύ συμμετοχή από το κοινό , το έργο “ Η ΠΑΡΕΑ ΤΟΥ ΜΙΚΥ ΚΑΙ ΤΟ ΤΡΑΓΟΥΔΙ ΤΗΣ ΧΑΡΑΣ “ υπόσχεται ένα θεατρικό ταξίδι , γεμάτο γέλιο , Μουσική και Μαγικές Στιγμές για όλη την Οικογένεια . Η μεγάλη Περιοδεία της Παιδικής Σκηνής της Γιώτα Τζουάνη θα περάσει από πολλές πόλεις της Ελλάδας δίνοντας την ευκαιρία σε ακόμη περισσότερα παιδιά να ζήσουν αυτή την μοναδική εμπειρία θεάτρου
• ΣΤΗΝ ΦΩΝΗ ΤΟΥ ΓΚΟΥΦΥ : ΣΠΥΡΟΣ ΜΠΙΜΠΙΛΑΣ • ΕΝΤΥΠΩΣΙΑΚΕΣ ΣΤΟΛΕΣ ΜΑΣΚΟΤ ΑΠΟ ΤΟ ΕΞΩΤΕΡΙΚΟ • Στο ΤΕΛΟΣ κάθε παράστασης ΟΛΟΙ ΟΙ ΗΡΩΕΣ ΓΝΩΡΙΖΟΝΤΑΙ ΜΕ ΤΑ ΠΑΙΔΙΑ , ΦΩΤΟΓΡΑΦΙΖΟΝΤΑΙ ΔΩΡΕΑΝ μαζί τους …… • Με φωτιζόμενες ράβδους στα χέρια , βοηθούν τους ήρωες , τραγουδούν , χορεύουν και ζουν μια μοναδική εμπειρία μαζί με τις ΜΑΣΚΟΤ ! • Σε μια γιορτή , γεμάτη φως , μουσική και αγάπη !!!! Η μαγεία του θεάτρου συναντά την παιδική φαντασία , στην νέα εντυπωσιακή παραγωγή . Μια Διαδραστική Παιδική Παράσταση , γεμάτη Μουσική , Τραγούδι , Κίνηση και ….Αγκαλιές από τις πιο αγαπημένες ΜΑΣΚΟΤ της Παιδικής Καρδιάς ! Μια μεγάλη ονειρική παραγωγή για μικρούς και μεγάλους … ΤΟ ΘΕΑΤΡΟ ΓΙΝΕΤΑΙ ΓΙΟΡΤΗ ! Η παράσταση μετατρέπει τη θεατρική εμπειρία σε μια ζωντανή γιορτή , όπου τα παιδιά τραγουδούν , χορεύουν και συμμετέχουν ενεργά , στην εξέλιξη της ιστορίας. Ο ΜΙΚΥ και η παρέα του , οργανώνουν μια ΣΥΝΑΥΛΙΑ Χαράς , Φιλίας κα Αγάπης , όπου όλοι είναι καλεσμένοι ΜΙΚΡΟΙ και ΜΕΓΑΛΟΙ ! ΜΙΑ ΠΑΡΑΣΤΑΣΗ ΓΙΑ ΟΛΗ ΤΗΝ ΟΙΚΟΓΕΝΕΙΑ ΚΑΤΑΛΛΗΛΗ ΓΙΑ ΠΡΟΣΧΟΛΙΚΗ ΚΑΙ ΣΧΟΛΙΚΗ ΗΛΙΚΙΑ ( ΑΝΩ ΤΩΝ 2 ΕΤΩΝ ) . Μια παράσταση για όλη την οικογένεια, σε κείμενο και σκηνοθεσία Γιώτας Τζουάνη, που θα κλέψει τις καρδιές σας. Κατάλληλη για σχολεία και συλλόγους. ΛΙΓΑ ΛΟΓΙΑ ΓΙΑ ΤΟ ΕΡΓΟ Ο ΜΙΚΥ και οι αγαπημένοι του Φίλοι , αποφασίζουν να οργανώσουν μια μεγάλη Συναυλία με Τραγούδι , Χορό και Αγάπη ! Όμως για να πετύχει η Συναυλία χρειάζονται …..Εσένα !
Τα παιδιά συμμετέχουν ενεργά στην παράσταση , βοηθούν τους ήρωες , ανεβαίνουν στη σκηνή , τραγουδούν και χορεύουν με τις ΜΑΣΚΟΤ ! ΜΕ ΔΥΝΑΤΟ ΠΑΙΔΑΓΩΓΙΚΟ ΥΠΟΒΑΘΡΟ Η Παράσταση έχει σχεδιαστεί , με βάση τις Παιδαγωγικές Αρχές της Δημιουργικής Μάθησης και της Βιωματικής Συμμετοχής : • Ενθαρρύνει την Έκφραση και την Φαντασία • Καλλιεργεί την Συνεργασία και την Φιλία • Αναδεικνύει την Σημασία της Μουσικής και του Θεάτρου στην ζωή του Παιδιού • Στηρίζει τη Συναισθηματική Νοημοσύνη και την Ομαδικότητα ΜΑΣΚΟΤ-ΣΚΗΝΙΚΑ-ΜΟΥΣΙΚΕΣ-ΠΛΟΥΣΙΑ ΠΑΡΑΓΩΓΗ Η Παράσταση ξεχωρίζει για τις εντυπωσιακές Στολές –ΜΑΣΚΟΤ ,τα ζωντανά Τραγούδια, τα Διαδραστικά Σημεία και την Ζεστή Ατμόσφαιρα , που μετατρέπει κάθε Εμφάνιση σε Γιορτή ! ΤΑΥΤΟΤΗΤΑ ΠΑΡΑΣΤΑΣΗΣ ΣΥΝΤΕΛΕΣΤΕΣ : Κείμενο, Διασκευή, Σκηνοθεσία: ΓΙΩΤΑ ΤΖΟΥΑΝΗ Βοηθός Σκηνοθέτη : ΡΙΑ ΝΤΕΓΙΑΝΝΗ Σκηνικά : ΜΑΡΣΩ ΦΙΛΗ Ενορχήστρωση : ΓΙΑΝΝΗΣ ΠΡΟΜΠΟΝΑΣ Ήχος-Φώτα : ΜΑΡΙΟΣ ΤΡΙΑΝΤΑΦΥΛΛΟΠΟΥΛΟΣ Video – Trailer -Φωτογράφιση : ΒΑΓΓΕΛΗΣ ΚΑΛΛΟΟΥ ΠΑΙΖΟΥΝ : ΧΡΗΣΤΟΣ ΖΗΣΗΣ ΓΩΓΩ ΓΑΡΥΦΑΛΛΟΥ ΡΙΑ ΝΤΕΓΙΑΝΝΗ ΜΑΡΣΩ ΦΙΛΗ ΒΑΣΙΛΙΚΗ ΑΓΓΕΛΗ ΙΑΝ ΧΑΤΖΗΣΤΑΜΑΤΙΟΥ ΚΩΝΣΤΑΝΤΙΝΑ ΣΠΑΘΗ Επικοινωνία : ΝΤΑΙΖΗ ΛΕΜΠΕΣΗ Η ΠΕΡΙΟΔΕΙΑ θα διαρκέσει όλο το Καλοκαίρι και Φθινόπωρο με Σταθμούς σε Πολιτιστικά Φεστιβάλ , Δήμους , Πλατείες και Ανοιχτά Θέατρα..
You tube : https://youtu.be/oxftaAgUcDA ΜΙΑ ΠΑΡΑΣΤΑΣΗ ΠΟΥ ΘΑ ΜΕΙΝΕΙ ΑΞΕΧΑΣΤΗ ΣΤΑ ΠΑΙΔΙΑ ! Με την υπογραφή της ΓΙΩΤΑΣ ΤΖΟΥΑΝΗ ( ΚΕΙΜΕΝΟ-ΣΚΗΝΟΘΕΣΙΑ-ΕΠΙΜΕΛΕΙΑ ) Το Τραγούδι της Χαράς ξεκινά………και ταξιδεύει σε όλη την Ελλάδα ΔΙΑΡΚΕΙΑ : 90λ με ΔΙΑΛΕΙΜΜΑ
ΤΙΜΕΣ ΕΙΣΙΤΗΡΙΩΝ : • Γενική Είσοδος: 10€ • Ειδικές τιμές (Συνταξιούχοι, Άνεργοι , Ομαδικά , Φοιτητές κλπ): 8 € • Για ΚΡΑΤΗΣΕΙΣ , ΣΥΝΕΡΓΑΣΙΕΣ , ΔΗΜΟΥΣ , ΣΥΛΛΟΓΟΥΣ στα τηλέφωνα 210 4297771-6956026273 & στο Ticketservices.gr • Εισιτήρια online: https://www.ticketservices.gr/event/i-parea-tou-mickey-kai-to-tragoudi-tis-xaras-periodeia-2026/ Παραγωγή: ΝΕΑ ΑΥΛΑΙΑ

ΣΥΜΠΕΘΕΡΟΙ ΑΠ'ΤΑ ΤΙΡΑΝΑ
2026-07-29 21:00 - 23:30 | Θέατρο Αλτιναλμάζη
Το Θεατρικό Εργαστήρι Νέας Ορεστιάδας ΔΙΟΝΥΣΟΣ, με (και για) τη στήριξη του Συλλόγου Καρκινοπαθών και Φίλων Νομού Έβρου ΣΥΝΕΧΙΖΩ, του συλλόγου “ΑΜΕΑ Θεατρόφιλοι” Αλεξανδρούπολης και την οργανωτική υποστήριξη του Συλλόγου Ορεστιαδιτών Αλεξανδρούπολης “Ορέστης”, παρουσιάζει τη νέα του παραγωγή, την απολαυστική – αντιρατσιστική – και πάντα επίκαιρη κοινωνική κωμωδία “Συμπέθεροι απ’ τα Τίρανα”.
Ένα από τα πιο δημοφιλή έργα του συγγραφικού διδύμου Θανάση Παπαθανασίου – Μιχάλη Ρέππα, που μέσα από μια ευφυή φαρσική προσέγγιση αναδεικνύει τη νεοελληνική υποκρισία και σατιρίζει με καυστικό χιούμορ τις ξενοφοβικές αντιλήψεις και τα κοινωνικά στερεότυπα.
Η σκηνοθεσία είναι του Άκη Τσονίδη τα σκηνικά και τα κοστούμια του Νίκου Πατούνα και παίζουν (αλφαβητικά): Αθανασία Αρχοντούδη, Ξανθή Εμμανουηλίδου, Φανή Καρασμανάκη, Αργυρώ Καρλιώτη, Στάθης Μιχαηλίδης, Δημήτρης Μωρίδης, Νίκος Πατούνας, Θανάσης Σκουλουδάκης, Μπάμπης Τριανταφυλλάκης και ο Άκης Τσονίδης. Στους φωτισμούς και την τεχνική υποστήριξη ο Ιορδάνης Βροχίδης και ο Δημήτρης Τριανταφυλλίδης.
Γενική είσοδος: 13 ευρώ / Μειωμένο (ανέργων, μαθητικό, φοιτητικό): 9 ευρώ / ΑΜΕΑ: Δωρεάν

ΧΑΣΑΜΕ ΤΗ ΘΕΙΑ ΣΤΟΠ
2026-08-02 21:15 - 23:15 | Θέατρο Αλτιναλμάζη
“Χάσαμε τη Θεία Στοπ”
Το θεατρικό κόσμημα του Γιώργου Διαλεγμένου μετά την επιτυχία στο νέο θέατρο ΦΙΛΙΠ, στην Αθήνα συνεχίζει με περιοδεία σε όλη την Ελλάδα, αυτό το καλοκαίρι!
Το αριστούργημα του Γιώργου Διαλεγμένου, «Χάσαμε τη Θεία Στοπ», μετά την επιτυχία στο νέο θέατρο ΦΙΛΙΠ, στην Αθήνα συνεχίζει με περιοδεία σε όλη την Ελλάδα, σε μία παραγωγή της εταιρίας θεατρικών παραγωγών Μέθεξις και σκηνοθεσία του Χρήστου Τριπόδη. Οι τεθλιμμένοι συγγενείς (αλφαβητικά): Ανδριάννα Ανδρέοβιτς, Τζόυς Ευείδη, Νατάσσα Κοτσοβού, Γιώργος Σουξές, Χρήστος Τριπόδης, Αγνή Χιώτη. Μαζί τους οι: Βασίλης Γιαννέλος, Βαλεντίνο Βαλάσης.
Στην παράσταση, «Χάσαμε τη Θεία Στοπ», ο Θανάσης και η Ουρανία ζουν μέσα στη μιζέρια, τη φτώχεια και τη γκρίνια στο Γκάζι της δεκαετία του ‘50. Στο διπλανό τους δωμάτιο, βρίσκεται η κατάκοιτη και ετοιμοθάνατη θεία στην κληρονομιά της οποίας στηρίζουν όλες τους τις ελπίδες για μια καλύτερη ζωή. Ένας καβγάς. Μια λάθος κίνηση. Ένας θάνατος που έρχεται νωρίτερα απ’ ότι έπρεπε. Όμως, η πολυπόθητη λύση δεν έρχεται ποτέ. Αντίθετα, ο θάνατος γίνεται ο σπινθήρας για μια μεγάλη έκρηξη, αποκαλύπτοντας με σκληρό χιούμορ τις ψευδαισθήσεις, τις ενοχές και τα αδιέξοδα των ηρώων.
Ο κριτικός θεάτρου, Κώστας Γεωργουσόπουλος, έχει πει για τον Γιώργο Διαλεγμένο: «Ο Γιώργος Διαλεγμένος έπεσε σαν μετεωρίτης στη θεατρική μας αγορά. Και αποδείχτηκε πάμφωτος γαλαξίας που απλώς υποδύθηκε τον κομήτη για να μας παραπλανήσει. Νομίζω πως αυτή η παρομοίωση ερμηνεύει σχεδόν αποκαλυπτικά τον τρόπο με τον οποίο λειτουργεί στο χώρο των θεατρικών μας συναλλαγών αυτό ο λαϊκός είρωνας… Ο Διαλεγμένος έγραψε μόνο αριστουργήματα. Δεν υπάρχει αδιάφορο, μέτριο ή αμφιλεγόμενο έργο του. Σπάνιο φαινόμενο στο παγκόσμιο θέατρο.»
Συντελεστές Κείμενο: Γιώργος Διαλεγμένος Σκηνοθεσία: Χρήστος Τριπόδης Σκηνικά – Κοστούμια: Μαρία Φιλίππου Φωτισμοί: Μελίνα Μάσχα Βοηθός Σκηνοθέτη: Λυδία Σγουράκη Εικαστική Επιμέλεια: Βαλεντίνο Βαλάσης Creative Agency: GRID FOX Παραγωγή: Χρήστος Τριπόδης – Μέθεξις Οι τεθλιμμένοι συγγενείς (αλφαβητικά): Ανδριάννα Ανδρέοβιτς Τζόυς Ευείδη Νατάσσα Κοτσοβού Γιώργος Σουξές Χρήστος Τριπόδης Αγνή Χιώτη Μαζί τους οι: Βασίλης Γιαννέλος, Βαλεντίνο Βαλάσης Στην παράσταση ακούγεται ηχογραφημένη η φωνή της Χρύσας Ρώπα. Καλλιτεχνική διεύθυνση: Χρήστος Τριπόδης

Anastasia ''Spaste ta'' Tour
2026-08-04 20:30 - 23:00 | Θέατρο Αλτιναλμάζη

ΑΝΤΑΜΩΜΑ
2026-08-15 20:30 - 23:50 | ΑΥΛΕΙΟΥ ΧΩΡΟΥ ΤΟΥ ΣΧΟΛΕΙΟΥ ΓΕΜΙΣΤΗΣ
20o ΑΝΤΑΜΩΜΑ

ΟΧΙ ΑΛΛΟ ΚΑΡΒΟΥΝΟ
2026-08-22 21:15 - 23:15 | Θέατρο Αλτιναλμάζη
Το φετινό καλοκαίρι, η Ελλάδα «αρπάζει φωτιά» αλλά αυτή τη φορά από τα γέλια! Οι μετρ της νεοελληνικής κωμωδίας, Θανάσης Παπαθανασίου και Μιχάλης Ρέππας, επιστρέφουν με το νέο τους σατιρικό έργο «ΟΧΙ ΑΛΛΟ ΚΑΡΒΟΥΝΟ».
Μια παραγωγή της εταιρείας «Μέθεξις» του Χρήστου Τριπόδη, που υπόσχεται να αποτελέσει το απόλυτο talk-of-the-town της θερινής σεζόν. Λίγα λόγια για το έργο Τι συμβαίνει όταν η καθημερινότητά μας τρέχει πιο γρήγορα από εμάς; Το «Όχι άλλο κάρβουνο» δεν είναι απλώς μια παράσταση· είναι ο καθρέφτης της σύγχρονης Ελλάδας, παραμορφωμένος τόσο-όσο, για να βγάλει το πιο πηγαίο γέλιο.
Πρόκειται για μια κωμωδία με τραγούδια που διεισδύει παντού: Στα οικογενειακά τραπέζια που καταλήγουν σε «πολεμικές συρράξεις». Στην παράνοια των social media και των viral στιγμών. Στον σουρεαλισμό της τηλεοπτικής πραγματικότητας. Στην αγωνία του πολίτη που προσπαθεί να καταλάβει αν ζει σε κωμωδία ή σε δράμα. Μέσα από σύντομα, καταιγιστικά φλας, το έργο αποτυπώνει την ιλιγγιώδη ταχύτητα των εξελίξεων.
Από την τεχνολογία που μας ξεπερνά μέχρι την πολιτική που μας μπερδεύει, η παράσταση είναι μια απολαυστικά αληθινή «selfie» μιας κοινωνίας που, αν και θολωμένη, δεν χάνει ποτέ το χιούμορ της. Είναι μια ωδή σε όλα εκείνα που μας απελπίζουν, αλλά ταυτόχρονα μας ενώνουν και μας γεμίζουν ελπίδα. Γιατί, στο τέλος της ημέρας, αν δεν γελάσεις με τα χάλια σου, πώς θα πας παρακάτω; «Μια παράσταση σύγχρονη, αναγνωρίσιμη και αφοπλιστικά αληθινή. Μια γιορτή της σάτιρας που δεν αφήνει τίποτα όρθιο!»

Αρσέν Λουπέν: Το μυστήριο της Κούφιας Βελόνας
2026-08-29 21:00 - 22:30 | Θέατρο Αλτιναλμάζη
Αρσέν Λουπέν: Το μυστήριο της Κούφιας Βελόνας Αυτό το καλοκαίρι, ο θρυλικός Αρσέν Λουπέν γυρίζει την Ελλάδα με μια θεατρική παράσταση για όλη την οικογένεια, όπου το τέλος το αποφασίζεις εσύ!
Κρατήσεις: https://www.more.com/gr-el/tickets/theater/children/summer/arsen-loupen-to-mystirio-tis-koufias-belonas/ Μετά τη θριαμβευτική υποδοχή από το κοινό τον φετινό χειμώνα στην Αθήνα, ο εμβληματικός «τζέντλεμαν λωποδύτης» της παγκόσμιας λογοτεχνίας ετοιμάζει τις βαλίτσες του για μια μεγάλη καλοκαιρινή περιοδεία απλώνοντας ένα πέπλο μυστηρίου σε κάθε γωνιά της χώρας. Η παράσταση «Αρσέν Λουπέν: Το Μυστήριο της Κούφιας Βελόνας», σε διασκευή και σκηνοθεσία Αθηνάς Χατζηαθανασίου, προσκαλεί μικρούς και μεγάλους σε ένα καταιγιστικό ταξίδι γεμάτο δράση, χιούμορ και ανατροπές. Σε αυτή την περιπέτεια, όμως, ο πρωταγωνιστής δεν είναι μόνος: το κοινό παίρνει την κατάσταση στα χέρια του, καθώς με τη δική του ψήφο καθορίζει την τελική έκβαση της ιστορίας. Ετοιμαστείτε για ένα καλοκαιρινό θεατρικό ραντεβού όπου η δική σας απόφαση θα κρίνει το μεγάλο φινάλε! Μία διασκευή για όλη την οικογένεια Η Καλλιτεχνική Εταιρεία CALD συστήνει για πρώτη φορά στο κοινό τις αθάνατες περιπέτειες του Μορίς Λεμπλάν, μέσα από μια φρέσκια ματιά:
Η Αθηνά Χατζηαθανασίου διασκευάζει και σκηνοθετεί τις ιστορίες του Αρσέν Λουπέν, μεταφέροντας στη σκηνή την αύρα μυστηρίου που καθήλωσε εκατομμύρια θεατές και στη δημοφιλή σειρά ΛΟΥΠΕΝ του Netflix. Εδώ διασκεδάζουν όλοι! Πρόκειται για μια παράσταση που προσφέρει άφθονο γέλιο στα παιδιά και ένα δυνατό μυστήριο στους μεγάλους: το τέλειο ραντεβού για όλη την οικογένεια. Η Υπόθεση Στο Παρίσι της Μπελ Επόκ, μια μυστηριώδης διάρρηξη ξετυλίγει τον θρύλο της Κούφιας Βελόνας – ενός μυστικού που φτάνει ως την εποχή του Ιουλίου Καίσαρα. Ο Αρσέν Λουπέν, με την αφοπλιστική του γοητεία, βρίσκεται ξανά αντιμέτωπος με τον αιώνιο εχθρό του, τον ακούραστο επιθεωρητή Γκανιμάρ, σε ένα ασταμάτητο παιχνίδι γάτας και ποντικιού.
Τελικά τι είναι η Κούφια Βελόνα; Ένα χαμένο αντικείμενο; Ένας θησαυρός; Ποιο είναι άραγε το κρυμμένο μυστικό; Με ανεξάντλητο χιούμορ, μπόλικο μυστήριο και κοφτερή φαντασία, η παράσταση αναδεικνύει διαχρονικές αξίες όπως η αλήθεια, η αγάπη και η σημασία της δεύτερης ευκαιρίας. Κάθε ιστορία μπορεί να ιδωθεί από διαφορετικές οπτικές γωνίες, κι έτσι ο Αρσέν Λουπέν, μέσα από μία συνάντηση που θα του αλλάξει τη ζωή, καλείται να επανεξετάσει τις αξίες του και να αποκαταστήσει τις κοινωνικές αδικίες. Όταν όλα αποκαλυφθούν… το φινάλε το αποφασίζεις εσύ! Το τέλος αλλάζει ανάλογα με την απόφαση των μικρών, αλλά και… των μεγάλων θεατών — μια διαδραστική εμπειρία που φέρνει τη δύναμη της επιλογής σε πρώτο πλάνο, όπου οι πράξεις και οι συνέπειές τους γίνονται οι δύο όψεις του ίδιου νομίσματος.
Έξι ηθοποιοί μπλέκονται σε ένα θεατρικό παιχνίδι γεμάτο ανατροπές· παίζουν, χορεύουν και τραγουδούν με τη συνοδεία μυστηριακού μουσικού τοπίου και της ατμοσφαιρικής σκηνογραφίας, δημιουργώντας μια εμπειρία που συνδυάζει το απρόσμενο του κινηματογράφου με τη μαγεία του θεάτρου. Σκηνοθετικό Σημείωμα «Μιλάμε για ήρωες. Τους εξυμνούμε, τους τοποθετούμε στο βάθρο τους και γίνονται σύμβολα ηθικής και αξιών. Αφιλτράριστα και αδιαπραγμάτευτα. Αλλά τι γίνεται με τους αντι-ήρωες; Εκείνους που δε γεννήθηκαν τέλειοι, ούτε ικανοί να κάνουν πάντα το σωστό; Που κάνουν λάθη, πέφτουν, σηκώνονται, ξανασυνεχίζουν; Μα για μια στιγμή… Έτσι δεν είμαστε όλοι; Αυτή είναι και η ιστορία του Αρσέν Λουπέν. Ενός αντι-ήρωα που θέλησε να αλλάξει τον κόσμο προς το καλύτερο. Διάλεξα το χιούμορ γιατί μόνο έτσι μπορείς να μιλήσεις για σοβαρά θέματα και να ακουστείς. Διάλεξα τη συγκίνηση γιατί μόνο εκεί η ιστορία βρίσκει καταφύγιο. Διάλεξα τον Αρσέν Λουπέν γιατί είναι ο τέλειος «ατελής». Ο «αντι-ήρωας» που κάνει ένα μοναδικό ταξίδι από την ακμή στην κατάρρευση, στην αυτοαμφισβήτηση και στην επανεκκίνηση. Που παλεύει ανάμεσα σε ιδανικά, σε «θέλω» και σε «πρέπει». Μα για μια στιγμή… Έτσι δεν είμαστε όλοι; Μην ξεχνάτε! Πάνω απ’ όλα είναι μια ιστορία μυστηρίου. Και όπως σε κάθε μυστήριο, δεν μπορείς να διαλευκάνεις εύκολα ποιος είναι ο καλός και ποιος είναι ο κακός. Ή μήπως εσύ μπορείς;» Α.Χ. Ταυτότητα της Παράστασης Διασκευή – Σκηνοθεσία: Αθηνά Χατζηαθανασίου Σκηνικά / Κοστούμια: Ματίνα Μέγκλα Πρωτότυπη Μουσική: Βάιος Πράπας Κίνηση / Χορογραφίες: Αλέξανδρος Κεϊβάναη Φωτισμοί: Αθηνά Χατζηαθανασίου Μουσική Διδασκαλία: Ηλιάνα Πασπάλα Βίντεο: Γιάννης Ντουσιόπουλος Βοηθός Σκηνοθέτη: Άντα Κουγιά Στίχοι Τραγουδιών: Αθηνά Χατζηαθανασίου Φωτογραφίες: Χριστίνα Φυλακτοπούλου Γραφιστική Επιμέλεια: ΛΟΓΟΤΥΠΟ graphics / Μυρτώ Στέλιου Επικοινωνία: CALD – Le Canard qui parle (lecanardpr@gmail.com, lecanardpr2024@gmail.com) Social Media: Renegade Media Εκτέλεση Παραγωγής: Δημήτρης Φωτόπουλος ΙΚΕ Παραγωγή: CALD O.E. & CALD Productions ΑΜΚΕ Παίζουν οι ηθοποιοί: Θοδωρής Ανθόπουλος, Χρήστος Ζαν Μπατίστ, Πάνος Κορογιαννάκης, Γιώργος Λιάκος, Κωνσταντίνος Ρόδης, Αθηνά Χατζηαθανασίου Τιμές Εισιτηρίων: Προπώληση μέσω more.com: 12 ευρώ (Κανονικό), 10 ευρώ (Μειωμένο) Ταμείο: 13 ευρώ γενική είσοδος

32η Γιορτή Μηλίνας στην Κίρκη (Προετοιμασία)
2026-09-05 18:00 - 21:00 | Πολιτιστικό Κέντρο Κίρκης, Κίρκη

32η Γιορτή Μηλίνας στην Κίρκη (Γιορτή)
2026-09-06 20:00 - 22:30 | Πολιτιστικό Κέντρο Κίρκης, Κίρκη

1η Ουρολογική Συνάντηση στο Θρακικό Πέλαγος
2026-09-25 09:00 - 20:00, 2026-09-26 09:00 - 16:00 | Αποθήκη Νο3 “Τριαντάφυλλος Αρβανιτίδης”, Greece
Διημερίδα Ουρολογικής Εταιρείας Βορείου Ελλάδος σε συνεργασία με την Πανεπιστημιακή Ουρολογική κλινική Δ.Π.Θ
Ελεύθερη Είσοδος!
